На основу члана 8. и 67. Закона о високом образовању („Службени гласник Републике Српске број 67/20), Одлуке Владе Републике Српске о измјенама одлуке о броју студената од 12.9.2024. године, који се уписују у прву годину студија првог и другог циклуса у академској 2024/25. години на јавним високошколским установама, расписује се

КОНКУРС

За упис студената у прву годину другог циклуса студија у академској 2024/2025. години на Универзитету у Бањој Луци

|  |  |  |  |  |  |  |
| --- | --- | --- | --- | --- | --- | --- |
| Организациона јединица | Студијски програм | Буџет | Самофинансирање | Страни  држављани | Ванредни | Укупно на студијском програму |
| Медицински факултет | Mастер медицинско лабораторијске дијагностике – 300 ECTS | 5 | 10 | 0 | 0 | 15 |

**1. КОНКУРСНИ РОКОВИ**

1. Пријављивање кандидата почиње 23.09.2024. године, а завршава 11.10.2024. године, до када ће кандидати моћи предати своје пријаве.

На Универзитету у Бањој Луци пријава кандидата на други студија на све чланице може се извршити и електронски путем веб-апликације **upis.unibl.org**. Кандидати који конкуришу електронским путем у обавези су оригинал документа предати приликом уписа.

1. Информације о рангирању пријављених кандидата и коначној ранг-листи биће доступне најкасније до 18.10.2024. године на веб-страници Медицинског факултета **med.unibl.org.**
2. Упис примљених кандидата почиње обавиће се у периоду од 21.10.2024. године до 25.10.2024. године.

**2. ОСТАЛЕ ОДРЕДБЕ**

Приликом уписа/пријаве на други циклус студија, кандидат је дужан поднијети пријаву и приложити сљедеће документе, и то:

1. извод из матичне књиге рођених;
2. увјерење о држављанству које није старије од 6 мјесеци;
3. оригинал или овјерену копију дипломе о завршеном I циклусу студија, односно основном студију;
4. увјерење о положеним испитима на првом циклусу студија односно основном студију;
5. наставни план и програм студија које је кандидат завршио (уколико је студирао на другом факултету).

2.1. Комисија за упис студената чланице Универзитета у Бањој Луци дужна је да Канцеларији проректора за наставу и студентска питања достави коначан извјештај о резултатима пријемног испита за упис студената на студијске програме одговарајуће чланице у року од 24 часа након формирања ранг-листе.

2.2. Кандидат је остварио право на упис уколико се на ранг-листи пласира у оквиру броја утврђеног конкурсом за упис. Кандидат који је остварио право на упис, а у предвиђеном року није извршио упис, губи то право, а умјесто њега право на упис стиче сљедећи квалификовани кандидат на ранг-листи.

2.3. Кандидат који се налази на ранг-листи до броја који је конкурсом утврђен за упис, дужан је приликом уписа приложити љекарско увјерење издато од стране регистроване здравствене установе (Медицински специјалистички центар Медицинског факултета Универзитета у Бањој Луци, ул. Булевар војводе Петра Бојовића 1А, Бања Лука /IV павиљон Студентског центра у Студентском граду, Кампус Универзитета у Бањој Луци/, број телефона: 051/301-324, радним данима 08:00-16:00 часова) које ће поред налаза општег здравственог стања, укључивати и налаз психолога.

2.4. Ранг-листа објављује се на веб-страници и огласној табли Медицинског факултета Универзитета у Бањој Луци.

2.5. Кандидат који сматра да поступак рангирања није правилно проведен, има право приговора декану Медицинског факултета, у року од 24 часа од објављивања ранг-листе на огласној табли и веб-страници Медицинског факултета Универзитета у Бањој Луци. Одлука по приговору донијеће се у року од 48 часова од подношења приговора, при чему је донесена одлука коначна.